ഗവണ്മെന്റ് ഈറോഡ് മെഡിക്കൽ കോളേജ്

ഔദ്യോഗികമായി ഗവൺമെന്റ് ഈറോഡ് മെഡിക്കൽ കോളേജ് (മുമ്പ് ഐആർടി പെരുന്തുരൈ മെഡിക്കൽ കോളേജ്) എന്ന് അറിയപ്പെടുന്ന ഈറോഡ് മെഡിക്കൽ കോളേജ് തമിഴ്‌നാട്ടിലെ ഒരു സർക്കാർ മെഡിക്കൽ സ്ഥാപനമാണ്.  ഇത് ചെന്നൈയിലെ ഡോ. എംജിആർ മെഡിക്കൽ യൂണിവേഴ്സിറ്റിയുമായി അഫിലിയേറ്റ് ചെയ്തിട്ടുണ്ട്. ഈറോഡിലെ പെരുന്തുരയ്ക്ക് സമീപം സേലം-കൊച്ചി ദേശീയ പാത 544 ലാണ് ഇത് സ്ഥിതി ചെയ്യുന്നത്. സ്കൂളിൽ ഒരു ആശുപത്രി ഉൾപ്പെടുന്നു. ഇൻസ്റ്റിറ്റ്യൂട്ട് ഓഫ് റോഡ് ആൻഡ് ട്രാൻസ്‌പോർട്ടിന് കീഴിൽ തമിഴ്‌നാട് സ്റ്റേറ്റ് ട്രാൻസ്‌പോർട്ട് കോർപ്പറേഷന്റെ കീഴിലാണ് കോളേജ് ആദ്യം സ്ഥാപിച്ചത്. ഇത് ഈറോഡ് സെൻട്രൽ ബസ് ടെർമിനസിൽ നിന്നും ഈറോഡ് ജംഗ്ഷൻ റെയിൽവേ സ്റ്റേഷനിൽ നിന്നും 20 കി.മീ അകലെ സ്ഥിതിചെയ്യുന്നു.

 ചരിത്രം 
1930-ൽ വില്ലിംഗ്ടൺ പ്രഭുവിന്റെ (അന്നത്തെ വൈസ്രോയി) നിർദ്ദേശപ്രകാരം കോയമ്പത്തൂരിൽ ക്ഷയരോഗത്തിനെതിരെ ഒരു ജില്ലാ കമ്മിറ്റി രൂപീകരിക്കുകയും ഈറോഡിനടുത്ത് പെരുന്തുരയിൽ ക്ഷയരോഗ സാനിറ്റോറിയം ആരംഭിക്കാൻ തീരുമാനിക്കുകയും ചെയ്തു. 1936 ജൂലൈ 1 ന് സർ കെ വി റെഡ്ഡി നായിഡുവാണ് തറക്കല്ലിട്ടത്. 1939-ൽ സാനിറ്റോറിയം ഉദ്ഘാടനം ചെയ്തത് ശ്രീ. സി.രാജഗോപാലാചാരി ആണ്. 1952-ൽ രാമലിംഗം ക്ഷയരോഗ സാനിറ്റോറിയം എന്ന് പുനർനാമകരണം ചെയ്യപ്പെട്ടു. 1986-ൽ തമിഴ്‌നാട് സർക്കാർ ഇൻസ്റ്റിറ്റ്യൂട്ട് ഓഫ് റോഡ് ട്രാൻസ്‌പോർട്ടിന്റെ കീഴിൽ സാനിറ്റോറിയത്തോടു ഒരു മെഡിക്കൽ കോളേജ് അറ്റാച്ച് ചെയ്തു. 600 കിടക്കകളുള്ള കോളേജ് 1992-ൽ പ്രവർത്തനം ആരംഭിച്ചു. 2004-ൽ ഡോക്ടർമാരുടെ ക്വാർട്ടേഴ്‌സ് കൂട്ടിച്ചേർത്തു. 2008ൽ ആർടിഎസ് ആശുപത്രി വളപ്പിൽ നഴ്‌സിംഗ് സ്‌കൂൾ ആരംഭിച്ചു. 2017ൽ മെഡിക്കൽ സീറ്റ് എണ്ണം 60ൽ നിന്ന് 100 ആയി ഉയർത്തി.

2019-ൽ തമിഴ്‌നാട് സർക്കാർ കോളേജ് ഏറ്റെടുത്ത് ഗവൺമെന്റ് ഐആർടി പെരുന്തുരൈ മെഡിക്കൽ കോളേജ് എന്ന് പുനർനാമകരണം ചെയ്തു.  2020-ൽ തമിഴ്‌നാട്ടിലെ കൊറോണ വൈറസ് പാൻഡെമിക് സമയത്ത്, സർക്കാർ ഈ കോളേജിനെ ഈറോഡ് മെഡിക്കൽ കോളേജ് എന്ന് പുനർനാമകരണം ചെയ്യുകയും ഈറോഡ് ജില്ലയിലെ കോവിഡ് -19 കേസുകൾ ചികിത്സിക്കുന്നതിനുള്ള നിയുക്ത സൗകര്യമായി ഈ ആശുപത്രിയെ മാറ്റുകയും ചെയ്തു.  ഈ കൈമാറ്റ സമയത്ത്, ആകെയുള്ള 308.5 ഏക്കർ ഭൂമിയിൽ 208 ഏക്കർ ആരോഗ്യ കുടുംബക്ഷേമ വകുപ്പിനും 0.99 ഏക്കർ പ്രാദേശിക പഞ്ചായത്തിനും മറ്റൊരു 3.9 ഏക്കർ പൊതു പാത രൂപീകരണത്തിനും നല്കി ബാക്കി 96.5 ഏക്കർ ഭൂമി ഇൻസ്റ്റിറ്റ്യൂട്ട് ഓഫ് റോഡ് ട്രാൻസ്പോർട്ട് തന്നെ നിലനിർത്തി.

 ആശുപത്രി 

 രാമലിംഗം ട്യൂബർകുലോസിസ് സാനിറ്റോറിയം (ആർടിഎസ്) ആശുപത്രി 
200 കിടക്കകളുള്ള രാമലിംഗം ട്യൂബർകുലോസിസ് സാനിറ്റോറിയം ആശുപത്രിയാണ് തുടക്കത്തിൽ മെഡിക്കൽ കോളേജിനോട് അനുബന്ധിച്ചു പ്രവർത്തിച്ച യഥാർത്ഥ ആശുപത്രി. ഇവിടെ 125 ജനറൽ വാർഡുകളും 50 സ്പെഷ്യൽ വാർഡുകളും 5 ഡീലക്സ് വാർഡുകളും 54 പ്രത്യേക ടൈൽഡ് റൂഫ് കെട്ടിടങ്ങളുമുണ്ടായിരുന്നു. ആർടി സാനറ്റോറിയം ആശുപത്രിക്ക് 89 ക്വാർട്ടേഴ്സ് കെട്ടിടങ്ങളും. വടക്കുഭാഗത്തായി ഡോക്‌ടേഴ്‌സ് ക്വാർട്ടേഴ്‌സ് ഇവിടെയുണ്ട്. 308.5 ഏക്കർ വിസ്തൃതിയുള്ള പച്ചപ്പ് നിറഞ്ഞ കാമ്പസിലാണ് ഇത് നിർമ്മിച്ചിരിക്കുന്നത്. 2021-ൽ കോവിഡ്-19 രോഗികളെ പരിചരിക്കുന്നതിനായി 200 കിടക്കകളുള്ള ഈ സൗകര്യം വീണ്ടും പുനരുജ്ജീവിപ്പിക്കപ്പെട്ടു.

 GEMC മെയിൻ ഹോസ്പിറ്റൽ (GEMCH) 
1994-ൽ തുറന്ന G+2 നിലകളുള്ള ഒരു കെട്ടിടത്തിൽ പ്രവർത്തിക്കുന്ന 550 കിടക്കകളുള്ള തൃതീയ പരിചരണ ആശുപത്രിയായിരുന്നു ഇത്. മെഡിക്കൽ ഓക്സിജൻ ആവശ്യമുള്ള രോഗികളെ സഹായിക്കുന്നതിനായി 20 കിലോലിറ്റർ ശേഷിയുള്ള ക്രയോജനിക് ഓക്സിജൻ ടാങ്ക് ഇവിടെ സ്ഥാപിച്ചിട്ടുണ്ട്. ഓക്‌സിജൻ സപ്പോർട്ട് സൗകര്യമുള്ള 400 ഓളം കിടക്കകളുള്ള "റോട്ടറി സ്പെഷ്യൽ ബ്ലോക്ക്" വിവിധ റോട്ടറി ചാപ്റ്ററുകൾ സ്പോൺസർ ചെയ്തു. നിലവിൽ 1200-ലധികം കിടക്കകളുള്ള ഒരു തൃതീയ പരിചരണ ആശുപത്രിയായി ഇത് പ്രവർത്തിക്കുന്നു. 

 മെഡിക്കൽ കോളേജ് 
1993-ൽ ആരംഭിച്ച G+3 നിലകളുള്ള അക്കാദമിക് ബ്ലോക്കിലാണ് കോളേജ് പ്രവർത്തിക്കുന്നത്. 60 സീറ്റുകളുടെ യഥാർത്ഥ ഇൻടേക്ക് കപ്പാസിറ്റിയുള്ള കോളേജ്, 2017 ൽ 100 സീറ്റുകളായി വർദ്ധിപ്പിച്ചു, ജനറൽ സർജറിയിൽ ബിരുദാനന്തര ബിരുദത്തിന് 4 സീറ്റുകളും 2021 ൽ 2 ഡെർമറ്റോളജി സീറ്റുകളും ചേർത്തു. ആനിമൽ ഹൗസ്, മോർച്ചറി, പോസ്റ്റ്‌മോർട്ടം പഠനങ്ങൾ എന്നിവയ്ക്കായി പ്രത്യേക ബ്ലോക്കുകളും കോളേജിലുണ്ട്. ഇതിന് പ്രത്യേക ഓഡിറ്റോറിയവും പരീക്ഷാ ഹാൾ കെട്ടിടവുമുണ്ട്. കൂടാതെ, കോളേജിന്റെ മുൻ കവാടത്തിൽ ഒരു എടിഎം സൗകര്യമുണ്ട്.

 ഹോസ്റ്റലുകളും ക്വാർട്ടേഴ്സുകളും 
കോളേജിൽ ആൺകുട്ടികൾക്കും പെൺകുട്ടികൾക്കുമായി രണ്ട് ബ്ലോക്കുകളുള്ള (എ & ബി ബ്ലോക്ക്) ഹോസ്റ്റലുകൾ ഉണ്ട്. ജൂനിയർ മെഡിക്കൽ ഓഫീസർമാർക്ക് 24 ക്വാർട്ടേഴ്സുകളും സീനിയർ മെഡിക്കൽ ഓഫീസർമാർക്ക് 12 ക്വാർട്ടേഴ്സുകളും 18 സ്റ്റാഫ് ക്വാർട്ടേഴ്സുകളും (3 ബ്ലോക്കുകളിലായി) ഇവിടെയുണ്ട്. ഇതുകൂടാതെ, കോളേജിൽ സിആർആർഐ-പുരുഷ-വനിതാ ഹോസ്റ്റലുകളും ഉണ്ട്.

 സ്കൂൾ ഓഫ് നഴ്സിംഗ് 
ഈറോഡ് മെഡിക്കൽ കോളേജിനോട് ചേർന്നുള്ള നഴ്‌സിംഗ് സ്‌കൂൾ 2008-ൽ 20 വിദ്യാർത്ഥികളെ ഉൾപ്പെടുത്തിയാണ് ആരംഭിച്ചത്. 6 പഴയ RTS ആശുപത്രി കെട്ടിടങ്ങളിലാണ് ഇത് പ്രവർത്തിക്കുന്നത്. 2019ൽ പ്രവേശനം 60 സീറ്റുകളായി ഉയർത്തി.

 ഡിഎംഎൽടി 
ഡിപ്ലോമ ഇൻ മെഡിക്കൽ ലബോറട്ടറി & ടെക്‌നോളജി (ഡിഎംഎൽടി) കോഴ്‌സിനായി തമിഴ്‌നാട് മെഡിക്കൽ വിദ്യാഭ്യാസ ഡയറക്ടറേറ്റ് 50 സീറ്റുകൾ അനുവദിച്ചു.

 ഇതും കാണുക 
തന്തൈ പെരിയാർ സർക്കാർ ആശുപത്രി, ഈറോഡ്

 അവലംബം 

 പുറം കണ്ണികൾ 



വർഗ്ഗം:തമിഴ്നാട്ടിലെ മെഡിക്കൽ കോളേജുകൾ